Projekts

LATVIJAS REPUBLIKAS MINISTRU KABINETS

2018. gada Noteikumi Nr.

Rīgā (prot.Nr. .§)

**Grozījumi Ministru kabineta 2016. gada 1. novembra noteikumos Nr. 695 „Digitālās drošības uzraudzības komitejas nolikums”**

Izdoti saskaņā ar

Fizisko personu elektroniskās identifikācijas likuma   
17. panta septīto daļu

Izdarīt Ministru kabineta 2016. gada 1. novembra noteikumos Nr. 695 „Digitālās drošības uzraudzības komitejas nolikums” (Latvijas Vēstnesis, 2016, 215. nr.; 2017, 193. nr.) šādus grozījumus:

1. Papildināt 1. punktu aiz vārdiem “kuras mērķis” ar vārdiem “atbilstoši kompetencei”.

2. Papildināt noteikumus ar 1.3. apakšpunktu šādā redakcijā:

"1.3. pārbaudīt un sertificēt parakstu vākšanas tiešsaistes sistēmas atbilstību drošības un tehniskajiem parametriem."

1. Papildināt noteikumus ar 2.3.1 apakšpunktu šādā redakcijā:

"2.3.1 veic Ministru kabineta 2014. gada 12. augusta noteikumos Nr. 471 “Parakstu vākšanas tiešsaistes sistēmu drošības un tehniskās prasības” noteiktos sertificējošās institūcijas uzdevumus;".

1. Izteikt 2.4. apakšpunktu šādā redakcijā:

"2.4. savas kompetences ietvaros sniedz atbalstu valsts un pašvaldības iestādēm jautājumos, kas saistīti ar šajā punktā norādītajām komitejas funkcijām un pienākumiem;”.

1. Papildināt noteikumus ar 2.5. apakšpunktu šādā redakcijā:

"2.5. veic citus normatīvajos aktos noteiktos uzdevumus."

1. Aizstāt 9. punktā vārdus “ekspertus ar padomdevēja tiesībām” ar vārdiem “speciālistus vai ekspertus ar padomdevēja tiesībām, kā arī iesnieguma iesniedzēju vai tā pārstāvi”.
2. Izteikt 10. punktu šādā redakcijā:

“10. Komitejas sēdes ir slēgtas. Komitejas sēdē piedalās komitejas locekļi, pieaicinātās personas un komitejas sekretariāta pārstāvji. Komitejas locekļus un šo noteikumu 9. punktā minētās personas uz komitejas sēdi uzaicina, nosūtot uzaicinājumu un sēdes darba kārtību elektroniski vai pa pastu.”

1. Izteikt 13. punktu šādā redakcijā:

"13. Komiteja lēmumus pieņem:

13.1. ar klātesošo komitejas locekļu vienkāršu balsu vairākumu, atklāti balsojot "par" vai "pret". Ja balsis sadalās vienādi, izšķirošā ir komitejas priekšsēdētāja balss;

13.2. elektroniski, izmantojot elektronisko pastu."

1. Papildināt noteikumus ar 13.1 un 13.2 punktu šādā redakcijā:

“13.1 Lēmumu pieņem elektroniski, ievērojot šādu kārtību:

13.11. komitejas sekretariāts atbilstoši komitejas priekšsēdētāja uzdevumam informē komitejas locekļus par izskatāmo jautājumu, elektroniski nosūtot lēmuma pieņemšanai nepieciešamo informāciju un iespējamā lēmuma projektu, kā arī norādot viedokļa sniegšanas termiņu;

13.1 2. lēmumu uzskata par pieņemtu, ja, beidzoties noteiktajam viedokļa sniegšanas termiņam, par lēmuma projektu nav saņemts neviens iebildums no komitejas locekļiem;

13.1 3. ja procedūras ietvaros no komitejas locekļa ir saņemts iebildums, jautājums tiek virzīts izskatīšanai komitejas sēdē.

13.2 Komitejas sekretariāts protokolē komitejas sēdes. Sēdes gaitu pilnā apjomā var fiksēt, izmantojot skaņu ierakstu vai citus tehniskos līdzekļus, par ko izdara atzīmi sēdes protokolā."

1. Aizstāt 15.2 apakšpunktā vārdu "sagatavotos" ar vārdiem "lēmumus, sēdes protokolus un citus komitejas".
2. Papildināt noteikumus ar 15.4. un 15.5. apakšpunktu šādā redakcijā:

"15.4. ir tiesīgs pieprasīt un saņemt no valsts un pašvaldību institūcijām, privātpersonām komitejas darbam nepieciešamo informāciju, atzinumus un paskaidrojumus;

15.5. bez īpaša pilnvarojuma pārstāv komiteju."

1. Izteikt 18.4. apakšpunktu šādā redakcijā:

“18.4. sagatavo un saskaņo komitejas dokumentu, tajā skaitā lēmumu, sēžu protokolu projektus”.

1. Papildināt noteikumus ar 18.5. apakšpunktu šādā redakcijā:

"18.5. komitejas uzdevumā veic citus pasākumus komitejas funkciju un uzdevumu izpildei, tajā skaitā sagatavo iesniegtos materiālus izskatīšanai, publicē informāciju mājas lapā un kontrolē komitejas lēmumu izpildi."

Ministru prezidents Māris Kučinskis

Aizsardzības ministrs Raimonds Bergmanis